মজার ব্যাপার শহুরে অঞ্চল নয়, ভারতের গ্রামীণ এলাকা, বলা ভালো কৃষিজমিভিত্তিক এলাকাতে গ্রাস করেছে এই গ্যাস। কৃষি কাজে অনেক ক্ষেত্রে অ্যামোনিয়া-ভিত্তিক সার ব্যবহার করেন চাষিরা। সেখান থেকেই এই গ্যাস নির্গত হয়। পাশাপাশি পশুর বর্জ্য পদার্থ থেকেও এই গ্যাস ছড়িয়ে পড়ে। বিশ্ব ব্যাঙ্কের ২০১৪-এর একটি রিপোর্টে জানা গিয়েছে ভারতে প্রতি হেক্টরে ১৬৫ কেজি সার ব্যবহার করা হয়। স্বাস্থ্যের পক্ষে খুবই ক্ষতিকর এই অ্যামোনিয়া গ্যাস। এক দিকে ফুসফুস এবং শ্বাসযন্ত্রের ক্ষতি যেমন করে তেমনি জলও দূষিত করে তোলে। এই জল পান করলে শরীরে অক্সিজেনের মাত্রা কমে যেতে পারে।